recursal/SuperWikiNEXT-32B huggingface dataset:
**கோருமாரா தேசியப் பூங்கா** (ஆங்கிலம்: Gorumara National Park, வங்காள மொழி: গরুমারা জাতীয় উদ্যান) இந்தியாவின் மேற்கு வங்காளம் மாநிலத்தில் அமைந்துள்ளது. இது இமயமலை அடிவாரத்தின் தெராய் பகுதியில் உள்ளது. இது புல்வெளிகளும் காடுகளும் நிறைந்த பகுதி ஆகும். இந்தப் பூங்காவில் இந்தியக் காண்டாமிருகம் அதிக அளவில் காணப்படுகிறது.

பராமரிப்பு
----------

முதலில் இப்பகுதி 7 சதுர கிலோமீட்டர்கள் பரப்பளவில் மட்டுமே இருந்தது. பின்னர் அருகிலுள்ள இடங்களையும் சேர்த்து 80 சதுர கிலோமீட்டர்களாக அதிகரிக்கப்பட்டது.இந்தப் பூங்காவானது மேற்கு வங்காள அரசாலும், 2009 ஆம் ஆண்டு முதல் மத்திய அரசின்  *சுற்றுச் சூழல் மற்றும் வனத்துறை* அமைச்சால் பராமரிக்கப்படுகிறது.

உருவாக்கம்
----------

1895 ஆண்டிலிருந்து பாதுகாக்கப்பட்ட வனப்பகுதியாக இருந்து வந்தது. இது 1949 ஆம் ஆண்டு வனவிலங்குகள் காப்பகமாக அறிவிக்கப்பட்டது. பின்னர் இங்கு காண்டாமிருகங்கள் அதிகரித்ததால் இப்பகுதி 1994 ஆம் ஆண்டு ஜனவரி மாதம் 31 ஆம் தியதி தேசியப் பூங்காவாக அறிவிக்கப்பட்டது.

அமைவிடம்
--------

இந்தத் தேசியப் பூங்காவானது *ஜல்பாய்குரி* மாவட்டத்தில் *மல்பஜார்* பகுதியில் அமைந்துள்ளது. இந்தப் பூங்காவின் வெப்பநிலை நவம்பர் முதல் பிப்ரவரி வரையான மாதங்களில் 10 முதல் 21 ° செல்சியஸாகவும், மார்சு மற்றும் ஏப்ரல் மாதங்களில் 24 முதல் 27 ° செல்சியஸாகவும், மே முதல் அக்டோபர் வரையிலான மாதங்களில் 27 to 37 ° செல்சியஸாகவும் இருக்கும்.

புகைப்படம்
----------

கோருமாரா தேசியப் பூங்கா

மேற்கோள்கள்
-----------

1. ↑
**இயற்கை வரலாற்று அருங்காட்சியகம்** |(*Natural History Museum*) மொரிசியசு நாட்டின்]] போர்ட் லூயிசு நகரில் உள்ள ஓர் அருங்காட்சியகத்தைக் குறிப்பிடுகிறது.

வரலாறு
------

இந்த அருங்காட்சியகம் மொரிசியசு நாட்டில் உள்ள மிகப் பழமையான அருங்காட்சியகமாகும். அருங்காட்சியகக் கட்டிடம் 1880 ஆம் ஆண்டில் கட்டப்பட்டது  22 டிசம்பர் 2021 ஆம் ஆண்டு டிசம்பர் மாதம் 22 ஆம் தேதியன்று பிரதம மந்திரி பிரவிந்த் இயக்நாத், மொரிசியசு முன்னாள் படைவீரர்களுக்கான முதலாம் உலகப் போர் மற்றும் இரண்டாம் உலகப் போரின் அஞ்சலிக் காட்சியகத்தை அருங்காட்சியகத்திற்குள் திறந்து வைத்தார்.

கட்டிடக்கலை
-----------

அருங்காட்சியகம் மொரிசியசு நிறுவனக் கட்டிடத்தின் தரை தளத்தில் அமைந்துள்ளது.  விலங்கினங்கள் காட்சியகம், கடல்வாழ் உயிரினங்கள் காட்சியகம், பூச்சிகள், வானிலை ஆய்வு, ராட்சத ஆமை காட்சியகம் மற்றும் டோடோவின் உலகம் ஆகியவற்றைக் கொண்டுள்ளது.

கண்காட்சிகள்
------------

மொரிசியசு இயற்கை வரலாற்று அருங்காட்சியகத்தில் விலங்கினங்கள் மற்றும் தாவரங்களின் பல்வேறு பிரதிகளை காட்சிப்படுத்துகிறது.

மேற்கோள்கள்
-----------

1. 1 2  "Natural History Museum". *Mauritius Museums Council*. 28 December 2021 அன்று பார்க்கப்பட்டது.
2. ↑  "Mauritius Natural History Museum, Port Louis". *Mauritius Holiday Discovery*. 28 December 2021 அன்று பார்க்கப்பட்டது.
3. ↑  "Natural History Museum". *Mauritius Attractions*. 28 December 2021 அன்று பார்க்கப்பட்டது.
**மதுமித்ரா** என்பவர் தமிழ்த் திரைப்பட இயக்குனராவார்.

இவர் தமிழ்நாடு மாநிலத்தில் சென்னையில் பிறந்தவர். இந்தோனேசியாவில் வளர்ந்தார். பிறகு சிங்கப்பூரில் கல்லூரியில் படித்தார், மேல்படிப்பினை அமெரிக்காவில் லாஸ் ஏஞ்சல்சில் படித்தார்.

சிங்கப்பூரில் இருந்த காலத்தில் நிறைய குறும்படங்களை தயாரித்தார். இவருக்கு பிபிசி சிங்கப்பூர் மாணவர் விருதை அளித்தது. அமெரிக்காவில் *கரீபியக் கடற்கொள்ளையர்கள்* பற்றிய ஆவனப்படமெடுத்தார்.

நடிகர் ஆர். பார்த்தீபன், சாயா சிங் நடிப்பில் *வல்லமை தாராயோ* என்ற திரைப்படத்தினை முதன்முதலாக எடுத்தார்.

திரைப்படங்கள்
-------------

| ஆண்டு | திரைப்படம் | பணி | மொழி | குறிப்பு |
| --- | --- | --- | --- | --- |
| இயக்குனர் | எழுத்தாளர் |
| 2008 | *வல்லமை தாராயோ* | Green tickY | Green tickY | தமிழ் | சிறந்த குடும்பத் திரைப்படத்திற்கான தமிழக மாநில விருது |
| 2010 | *கொல கொலயா முந்திரிக்கா* | Green tickY | Green tickY | தமிழ் |  |
| 2015 | *மூணே மூணு வார்த்தை* | Green tickY | Green tickY | தமிழ் |  |
| 2015 | *மூடு முக்கல்லோ செப்பாலண்டே* | Green tickY | Green tickY | தெலுங்கு |  |

ஆதாரங்கள்
---------

1. ↑
2. 1 2 3
3. ↑
4. ↑

வேறு இணைப்புகள்
---------------

* ஐ.எம்.டி.பி இணையத்தளத்தில் மதுமித்ரா
பாட்னாவில் உள்ள காந்தி மைதானத்தில் உள்ள **மகாத்மா காந்தியின் சிலை** (*Statue of Mahatma Gandhi, Gandhi Maidan*) இந்தியாவின் தேசத் தந்தை மகாத்மா காந்தியின் நினைவுச் சின்னமாகும். இந்த சிலையானது உலகில் நிறுவப்பட்ட மகாத்மா காந்தியின் சிலைகளில் மிக உயரமான வெண்கலச் சிலை ஆகும். இதனைப் பிப்ரவரி 15, 2013 அன்று பீகார் முதல்வராக இருந்த நிதிஷ்குமாரால் திறந்துவைக்கப்பட்டது. இந்த சிலை பீகார் அரசால் ₹ 35 கோடி செலவில் நிறுவப்பட்டது. இரண்டாவது மிக உயரமான காந்தி சிலை கர்நாடக மாநிலம் சித்ரதுர்கா வட்டத்தில் துருவானூரில் அமைந்துள்ளது.

விளக்கம்
--------

இந்த சிலையானது 72 அடிகள் (22 m) உயரமானது. உயரமான 24 அடி பீடத்தில் அமைக்கப்பட்ட இச்சிலையானது வெண்கலத்தால் ஆனது. இது ராம் வி சூதார் நிறுவனத்தால் வடிவமைக்கப்பட்டது. இச்சிலை பாட்னாவில் தூய சவேரியார் மேல்நிலைப் பள்ளிக்கு முன்னால் உள்ள வரலாற்று முக்கியத்துவம் வாய்ந்த காந்தி மைதானத்தின் மேற்கு முனையில் அமைந்துள்ளது. மகாத்மா காந்தி இரண்டு குழந்தைகளுடன் பாசத்துடன் நிற்பதாக இச்சிலை வடிவமைக்கப்பட்டுள்ளது. தை இது காட்டுகிறது. 24அடி உயரப் பீடத்தில் காந்தியின் வாழ்க்கையில் நடைபெற்ற நான்கு முக்கிய நிகழ்வுகளான, தண்டி உப்புச்சத்தியாகிரகம் (1930), வெளியேறு இந்தியா இயக்கம் (1942), சம்பரண் மற்றும் கேடா சத்தியாகிரகம் (1917) மற்றும் காந்தியின் அடையாளமாக நூற்புச் சக்கரம்ஆகியவை பெரிய எழுத்துக்களில் பொறிக்கப்பட்டுள்ளன.

இராம்சுதார் கலை நிறுவனம் நடத்தும் சிற்பி அனில், "புன்னகையுடன் காட்சியளிக்கும் காந்தி, உலக அமைதியின் செய்தியினையும் பணக்காரர்களுக்கும் ஏழைகளுக்கும் இடையிலான பிரிவைக் குறைக்க அனைவரையும் ஊக்குவிக்கும்" என்றார்.

படக்காட்சி
----------

* 
* 
* 
* 
*

மேற்கோள்கள்
-----------

1. ↑  "World's Tallest Statue of Mahatma Gandhi Unveiled in Patna". PatnaDaily.Com. 2013-02-15. 2014-05-28 அன்று பார்க்கப்பட்டது.
2. ↑  "Tallest Gandhi statue to be installed at Patna – The Times of India". Timesofindia.indiatimes.com. 2012-08-05. 2014-05-28 அன்று பார்க்கப்பட்டது.
3. ↑  "Gandhi vs Gandhi: Two statues of the Father of the Nation are getting differential treatment in Patna". *PIYUSH KUMAR TRIPATHI*. The Telegraph (Calcutta), Patna. 13 September 2013. 29 May 2014 அன்று பார்க்கப்பட்டது.
4. ↑  "Mahatma Gandhi's tallest statue unveiled – The Times of India". Timesofindia.indiatimes.com. 2013-02-16. 2014-05-28 அன்று பார்க்கப்பட்டது.
5. ↑  PTI (2013-02-15). "World's tallest Gandhi statue unveiled in Patna". The Hindu. 2014-05-28 அன்று பார்க்கப்பட்டது.
**தாத்தா** (*grandfather*) என்பது உறவுமுறையைக் குறிக்கும் பெயர்ச்சொல்லாகும். தாய் மற்றும் தந்தையின் தந்தை தாத்தா என்ற உறவுமுறை பெயரால் அழைக்கப்படுகிறார்.

தென்னிலங்கை முசுலிம்களிடையே **தாத்தா** என்ற சொல் தமக்கையைக் குறிக்கப் பயன்படுத்தப்படுகிறது. இதில் முதலாவது **தா** எழுத்து வந்தான் என்பதில் வரும் *தா* போன்று மொழியப்படுகிறது.

கூட்டுக்குடும்பத்தில்
---------------------

கூட்டுக்குடும்ப வாழ்க்கை முறையில் குடும்பத்தின் தலைவனாக பொதுவாக தாத்தாவே செயல்படுகிறார். கூட்டுக்குடும்ப வாழ்க்கை அரிதாகிவிட்ட இக்காலத்தில் தாத்தாவின் முக்கியத்துவம் மறக்கப்பட்டுவிட்டது. தாத்தா என்பவர் குடும்பத்தில் மிக முக்கியமான நபராக திகழ்கிறார்.

வேறு மொழிகளில்
--------------

சிங்கள மொழியில் தாத்தா (*තාත්තා*) என்பது தந்தையைக் குறிக்கும்.

தமிழ்த் தாத்தா
--------------

பேராசிரியர் உ.வே. சாமிநாதன் (உ.வே.சா.) தமிழ்த் தாத்தா என்று அன்புடன் அழைக்கப்படுகிறார்.

மேற்கோள்
--------

1. ↑  இராம. அய்யப்பன். "தமிழ்த் தாத்தா உ.வே.சா.!". நக்கீரன் நந்தவனம். 2016-03-05 அன்று மூலம் பரணிடப்பட்டது. 3 நவம்பர் 2015 அன்று பார்க்கப்பட்டது.
**சென்ட்ரார்கைடீ** *(Centrarchidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தின் பெயர் *சென்ட்ரார்கசு* *(Centrarchus)* என்னும் பேரினத்தின் பெயரைத் தழுவியது. இப் பேரினத்தில் *செ. மாக்குரோடெரசு* *(C. macropterus)* என்னும் ஒரு இனம் மட்டுமேயுள்ளது. *சென்ட்ரார்கைடீ* குடும்பத்தில் உள்ள 27 இனங்கள் எல்லாமே வட அமெரிக்காவைத் தாயகமாகக் கொண்டவை. 

இக் குடும்பத்து மீனினங்கள் குறைந்தது மூன்று குதமுட்களைக் கொண்டிருப்பது இவற்றின் தனித்துவமான இயல்பாகும். முதுகுமுட்கள் 5 - 13 வரை இருக்கும். எனினும் பெரும்பாலானவை 10 - 12 முதுகுமுட்களைக் கொண்டவையாக இருக்கின்றன. போலிப்பூக்கள் (pseudobranch) சிறியவையாக மறைந்து காணப்படும். இக் குடும்பத்து மீன்களில் பெரும்பாலானவை 20 சதம மீட்டருக்கும் (7.9 அங்குலம்), 30 சதம மீட்டருக்கும் (12 அங்குலம்) இடைப்பட்ட நீளம் கொண்டவை. ஆனாலும், இவற்றுள் மிகச் சிறிய மீனினங்களும் உள்ளன. *கரும்பட்டைச் சூரியமீன்* *(blackbanded sunfish)* எனப்படும் மீன்கள் 8 ச.மீ (3.1 அங்) நீளம் மட்டுமே கொண்டவை. இக் குடும்பத்திலுள்ள மிகவும் நீளமான மீன்கள் ஒரு மீட்டர் (3.3 அடி) நீளம் வரை வளரக்கூடியன.

இக் குடும்பத்தில் உள்ள பல இனங்களைச் சேர்ந்த ஆண் மீன்கள் தமது வால்களினால் பள்ளம் தோண்டி அதில் இடப்படும் முட்டைகளைக் காவல் காக்கின்றன.

வகைப்பாடு
---------

* சென்ட்ரார்கைடீ குடும்பம்
	+ துணைக்குடும்பம் சென்ட்ரார்கைனீ (Centrarchinae)
		- tribe அம்புளோபிளைட்டைனி (Ambloplitini)
			* *அம்புளோபிளைட்டசு* *(Ambloplites)*
		- tribe ஆர்க்கோபிளைட்டைனி (Archoplitini)
			* *ஆர்க்கோபிளைட்டசு* *(Archoplites)*
			* *போமொக்சிசு* *(Pomoxis)*
		- tribe சென்ட்ரார்கைனீ (Centrarchini)
			* *சென்ட்ரார்கசு* *(Centrarchus)*
		- tribe எனீசந்தினி (Enneacanthini)
			* *எனீசந்தசு* *(Enneacanthus)*
	+ லெப்போமினீ (Lepominae) துணைக்குடும்பம்
		- tribe லெப்போமினீ (Lepomini)
			* *லெப்போமிசு* *(Lepomis)*
	+ இன்சேர்ட்டீ செடிசு (incertae sedis)
		- *மைக்குரோடெரசு* *(Micropterus)*
		- *அசாந்தர்கசு* *(Acantharchus)*

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------

  

* அம்புளோபிளைட்டசு ரூபெசுட்ரைசு (Ambloplites rupestris)அம்புளோபிளைட்டசு ரூபெசுட்ரைசு (Ambloplites rupestris)
* மைக்குரோடெரசு தொலமியு (Micropterus dolomieu)மைக்குரோடெரசு தொலமியு (Micropterus dolomieu)
* போமொக்சிசு நிக்ரோமசுலேட்டசு (Pomoxis nigromaculatus)போமொக்சிசு நிக்ரோமசுலேட்டசு (Pomoxis nigromaculatus)
**தொடர்நிலைச் செய்யுள்** என்பது செய்யுட்கள் தம்முள் பொருளால் தொடர்ந்து வருவதும், சொல்லால் தொடர்ந்து வருவதுமாகும். பொருளால் தொடர்ந்து வருவது பெருங்காப்பியம் , சிறு காப்பியம் என இரு வகைப்படும். சொல்லால் தொடர்ந்துவருவது அந்தாதியாகும்.

சான்று:

* இராமாயணம் - பெருங்காப்பியம்(பொருளால் தொடர்ந்துவருவது)
* கலிங்கத்துப் பரணி - சிறு காப்பியம் (பொருளால் தொடர்ந்து வருவது)
* மதுரைக் கலம்பகம் - அந்தாதி ( சொல்லால் தொடர்வது)

பொருள் தொடர்நிலைச் செய்யுள்
---------------------------

செய்யுள்கள் தம்முள் பொருளால் தொடர்ந்து வருவது பொருள் தொடர்நிலைச் செய்யுளாகும். இது பெருங்காப்பியம், சிறுகாப்பியம் என இருவகைப்படும். பெருங்காப்பியத்தில் வாழ்த்து, அறமுதல்,நாற்பொருள், மலை முதலிய வருணனை எனப் பொருள் பல தொடர்ந்து வரும். சிறு காப்பியத்தில் பிள்ளைத்தமிழில் காப்பு முதலிய பருவப் பொருள்களும், உலாவில் பேதை முதலிய பருவப் பொருள்களும், பரணியில் கடை திறப்பு முதலிய பலவகைப் பொருள்களும் தொடர்ந்துவரும்.

சொற்றொடர்நிலை
-------------

செய்யுள்கள் தம்முள் சொல்லால் தொடர்ந்து அந்தாதியாக வருவது சொற்றொடர் நிலைச் செய்யுளாம்.

1. இரட்டைமணி மாலை,
2. கலம்பகம்.
3. யமகவந்தாதி,
4. திரிபந்தாதி

என்பன போல அந்தாதியாக வரும் சிற்றிலக்கியங்கள் யாவும் சொற்றொடர் நிலைகளாகும்.

உசாத்துணை
---------

தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
2009 இல் பிரேசிலிய அக்ரா மாநிலத்தில் எதிர்பாராமல் சந்திக்கப்பட்ட தொடர்பற்ற பழங்குடிகள் சமூக அங்கத்தவர்கள்.
**தொடர்பற்ற மக்கள்** (*Uncontacted people*), **தனித்துவிடப்பட்ட மக்கள்** (*isolated people*) அல்லது **இழந்த பழங்குடிகள்** (*lost tribes*) என்று குறிப்பிடப்படுவது, தம்முடைய தெரிவால் (தன்னார்வ தனிமைப்படுத்தலால்) அல்லது சூழ்நிலையால் உலக நாகரிகத்துடன் குறிப்பிடத்தக்க தொடர்பற்று வாழும் அல்லது வாழ்ந்து கொண்டிருக்கிற சமூகங்களைக் குறிக்கும். சில மக்கள் உலக நாகரிகத்துடன் எதுவித தொடர்பும் அற்று வாழ்கின்றனர். "சுதேசிகள் உரிமை" ஆர்வலர்கள் அவர்கள் தனித்துவிடப்பட வேண்டும் என்றும் அவ்வாறு இல்லாதுவிட்டால் அவர்களின் உரிமைக்கும் தன்னாட்சி உரிமைக்கும் இடையூறு செய்வதாகும் என்கின்றனர். பல தொடர்பற்ற சமூகங்கள் தென் அமெரிக்கா, நியூ கினி, இந்தியா, நடு ஆப்பிரிக்கா ஆகிய நாடுகளின் அடர்த்தியான காட்டுப் பகுதிகளில் காணப்படுகின்றனர். இக் குழுக்களின் இருப்பு பற்றிய அறிவு அடிக்கடி நிகழாமல், சிலவேளைகளில் அண்டைய பழங்குடிகளுடன் வன்முறையில் ஈடுபடல், வான் படப்பிடிப்பு மூலம் அறியப்படுகிறது. தனித்துவிடப்பட்ட பழங்குடிகள் நோய் எதிர்ப்பு சக்தி குறைவாகக் காணப்பட்டு பொது நோய்களுக்கு ஆளாகலாம். அவர்களைத் தொடர்பு கொண்ட பின்பு, அம்மக்களில் பெரிய வீதம் கொல்லப்படலாம்.

இவற்றையும் பார்க்க
------------------

* அமெரிக்க முதற்குடிமக்கள்
* இனக்குழுக்களின் பட்டியல்
* பழங்குடிகள்

உசாத்துணை
---------

1. ↑  Nuwer, Rachel (2014-08-04). "Future – Anthropology: The sad truth about uncontacted tribes". BBC. 2015-07-24 அன்று பார்க்கப்பட்டது.
2. ↑  "Isolated tribe spotted in Brazil". BBC News. 2008-05-30.. பார்த்த நாள்: 2013-08-05.
3. ↑  Adams, Guy (2 பெப்ரவரி 2012). "Close camera encounter with 'uncontacted' Peruvian tribe". *The New Zealand Herald*. .

வெளி இணைப்புகள்
---------------

விக்கிமீடியா பொதுவகத்தில்,  
 ***Uncontacted peoples***   
என்பதின் ஊடகங்கள் உள்ளன. 

**Uncontacted peoples**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* உரைநூல்கள் விக்கிநூல்களிலிருந்து
* வளங்கள் விக்கிப்பல்கலைக்கழகம்

* Survival International
* Indigenous Peoples Issues & Resources
* Cultural Survival
தேர்வுத் துடுப்பாட்டத்தில் ஒரு போட்டியில் இரண்டாவதாக மட்டையாடும் அணி, முதலில் மட்டையாடிய அணியை விட கணிசமான அளவு குறைவான ஓட்டங்களை எடுத்தால் அந்த அணி, தன் 2ஆவது ஆட்டப்பகுதியையும் **தொடர்ந்தாட** வேண்டிய கட்டாயத்திற்கு தள்ளப்படும்: அதாவது தனது முதல் ஆட்டப் பகுதி முடிந்த பிறகு உடனடியாக தனது இரண்டாவது ஆட்டப்பகுதியையும் தொடர்ந்தாட வேண்டிய கட்டாயம் ஏற்படும். முதலில் மட்டையாடிய அணியின் தலைவர் விரும்பினால் மட்டுமே எதிரணியின் மீது பின்தொடர்தலைச் செயல்படுத்த இயலும்; இல்லையென்றால் போட்டி வழமையான வரிசையில் நடைபெறும். தொடர்ந்தாடுதல் முறையின் மூலம் ஒரு போட்டி வெற்றி/தோல்வியின்றி முடிவதற்கான வாய்ப்பு குறைகிறது. 

| வழமையான வரிசை | பின்தொடர்தல் வரிசை |
| --- | --- |
| 1. | முதலில் மட்டையாடும் அணி | 1. | முதலில் மட்டையாடும் அணி |
| 2. | இரண்டாவதாக மட்டையாடும் அணி | 2. | இரண்டாவதாக மட்டையாடும் அணி |
| 3. | முதலில் மட்டையாடும் அணி | 3. | இரண்டாவதாக மட்டையாடும் அணி |
| 4. | இரண்டாவதாக மட்டையாடும் அணி | 4. | முதலில் மட்டையாடும் அணி |

எடுத்துக்காட்டு
---------------

2017ஆம் ஆண்டு இந்தியத் துடுப்பாட்ட அணியின் இலங்கைச் சுற்றுப்பயணத்தின் போது நடைபெற்ற இரண்டாவது தேர்வுப் போட்டியில், நாணயச்சுழற்சியில் வென்ற இந்திய அணி முதலில் மட்டையாடியது. அதன்பிறகு மட்டையாடிய இலங்கை அணி, இந்திய அணியின் ஓட்டங்களை விட கணிசமான அளவில் குறைந்த ஓட்டங்களை எடுத்த நிலையில் ஆட்டமிழந்தது. எனவே இந்திய அணித்தலைவர் விராட் கோலி இலங்கை அணியின் மீது தொடர்ந்தாடுதல் முறையைச் செயல்படுத்தினார். அதன்படி இலங்கை அணி தொடர்ந்து தனது இரண்டாவது ஆட்டப்பகுதியை விளையாடியது. முடிவில் இந்திய அணி ஒரு ஆட்டப்பகுதி மற்றும் 53 ஓட்டங்களால் வெற்றி பெற்றது. 

1. இந்தியா 622/9, அறிவி.
2. இலங்கை 183, அனைவரும் வெளியேறினர்
3. இலங்கை 386, அனைவரும் வெளியேறினர்

அதே தொடரின் முதல் போட்டியில் இலங்கை அணிக்கு பின்தொடர்தல் நிலை ஏற்பட்டது. அப்போது விராட் கோலிக்கு பின்தொடர்தலைச் செயல்படுத்தும் உரிமை இருந்தும் அதைச் செயல்படுத்த மறுத்துவிட்டார். எனவே வழமையான வரிசையில் போட்டி நடைபெற்றது. அதில் இந்திய அணி 304 ஓட்டங்களால் வெற்றி பெற்றது. 

1. இந்தியா 600, அனைவரும் வெளியேறினர்
2. இலங்கை 291, அனைவரும் வெளியேறினர்
3. இந்தியா 240/3, அறிவி
4. இலங்கை 245, அனைவரும் வெளியேறினர்

குறைந்தபட்ச முன்னணி
-------------------

துடுப்பாட்ட விதிகளின் விதி 14  ஒரு அணியின் மீது தொடர்ந்தாடுதல் முறையை செயல்படுத்த போட்டியின் நீளத்தை கருத்தில் கொள்கிறது. 

* ஐந்து நாட்கள் அல்லது அதற்கு மேற்பட்ட போட்டிகளில், முதலில் மட்டையாடிய குறைந்தது 200 ஓட்டங்களால் முன்னிலை வகிக்கும் போது எதிரணியை தொடரும்படி வலியுறுத்த வாய்ப்பு உள்ளது.
* மூன்று அல்லது நான்கு நாட்களில், 150 ஓட்டங்கள்;
* இரண்டு நாள் போட்டியில், 100 ஓட்டங்கள்;

ஒரு போட்டியின் தொடக்கமானது ஒன்று அல்லது அதற்கு மேற்பட்ட நாட்களுக்கு தாமதமாகும்போது, (எ.கா. மோசமான வானிலை காரணமாக) தொடர்ந்தாடுதல் முறையை செயல்படுத்தத் தேவையான ஓட்டங்களின் முன்னணி அதற்கேற்பக் குறைக்கப்படுகிறது.

மேற்கோள்கள்
-----------

1. ↑  "Law 14 - The follow-on". Lord's.. பார்த்த நாள்: 13 May 2018.
**தமாஜி ராவ் கெய்க்வாட்** (Damaji Rao Gaekwad) 1732 முதல் 1768 வரை தான் இறக்கும் வரை பரோடாவின் இரண்டாவது மன்னனாக இருந்தார்.

ஆரம்ப கால வாழ்க்கை
------------------

இரண்டாம் தமாஜி என்றும் அழைக்கப்படும் இவர், பிலாஜி ராவ் கெய்க்வாட்டின் மூன்றாவது மகனாவார். இவரது தந்தை சத்ரபதி சாகுஜியிடம் "சம்சேர் பகதூர்" என்ற பரம்பரை பட்டத்தைப் பெற்ற முதலாம் தமாஜியின் வளர்ப்பு மகன் ஆவார்.  பிலாஜியும் *சேனா காஸ் கேல்* என்ற மற்றொரு பரம்பரை பட்டத்தைப் பெற்றிருந்தார்.

பேஷ்வாவுக்கு எதிரான கிளர்ச்சி
-----------------------------

கெய்க்வாட்கள் முதலில் தபாதே குடும்பத்தின் படைத்தலைவர்களாக இருந்தனர். குசராத்தின் மராட்டிய தலைவர்கள் மற்றும் படைத் தளபதி-என்ற பட்டத்தை பெற்றவர்கள். 1731 ஆம் ஆண்டில், பேஷ்வா பாஜிராவிற்கு எதிராக கிளர்ச்சி செய்ததற்காக திரியம்பக் ராவ் தபாத என்பவர் கொல்லப்பட்டார். தங்களது வருவாயின் பாதியை மராட்டியக் கருவூலத்திற்கு அனுப்பவேண்டும் என்ற நிபந்தனையின் பேரில் குசராத்தில் தங்களது பட்டத்தையும் பிரதேசங்களையும் தக்க வைத்துக் கொள்ள பேஷ்வா அனுமதித்தார். 

சேனாபதியாக நியமிக்கப்பட்ட இவரது சிறுவயது சகோதரர் யசுவந்த் ராவ் தபாதேவின் தாயார் உமாபாய் தபாதே நிர்வாக அதிகாரங்களைப் தனது கையில் எடுத்துக் கொண்டார். பிலாஜி, மற்றும் 1732 இல் அவரது மரணத்திற்குப் பிறகு, யஷ்வந்த் ராவ் ஒரு சிறியவராக இருந்ததால் தமாஜி உண்மையான இராணுவ சக்தியைக் கொண்டிருந்தார். அவர் வளர்ந்தபோதும், யஷ்வந்த் ராவ் மது மற்றும் அபினிக்கு அடிமையாகிவிட்டார். இந்த நேரத்தில் தமாஜி படிப்படியாக தனது சக்தியை அதிகரித்துக் கொண்டார். 

உமாபாய் தனது ஆரம்பத்தில் பேஷ்வா பாஜிராவுடன் நல்லிணக்கத்தைக் கொண்டிருந்தார். ஆனால் தனது மகனைக் கொன்றதற்காக அவருக்கு எதிராக ஒரு கோபத்தை வைத்திருந்தார். பாஜிராவ் இறந்த பிறகு, புதிய பேஷ்வா பாலாஜி பாஜி ராவ்விடம், வருவாயைப் பகிர்ந்து கொள்ளும் உடன்படிக்கையிலிருந்து தங்களை விடுவிக்குமாறு கேட்டுக்கொண்டார். அவர் அவ்வாறு செய்ய மறுத்தபோது, பேஷ்வாவுக்கு எதிரான கிளர்ச்சியில் தாராபாய்க்கு பக்கபலமாக இருந்தார். பாலாஜி பாஜி ராவ் முகலாய எல்லைக்குச் சென்றபோது, தாராபாய் சதாராவின் இரண்டாம் இராஜாராம் சிறையில் அடைக்கப்பட்டார். உமாபாய் தமாஜி கெய்க்வாட்டை 15,000 பேர் கொண்ட படையுடன் அனுப்பினார். 

குஜராத் மாநிலத்தின் பதான் என்ற இடத்தில் 1768 ஆகத்து 18 அன்று கெயிக்வாட் இறந்தார்.

குறிப்புகள்
-----------

1. ↑  Roper Lethbridge (1893). *The Golden Book of India*. Macmillan. பக். 57. .
2. ↑   *Gazetteer of the Bombay Presidency, Volume 19 - Satara*. Government Central Press. 1885. பக். 274–276. .
3. ↑  Charles Augustus Kincaid; Dattatray Balwant Parasnis (1918). *A History of the Maratha People Volume 3*. ஒக்ஸ்போர்ட் பல்கலைக்கழகப் பதிப்பகம். பக். 2–10. .
4. ↑  Charles Augustus Kincaid; Dattatray Balwant Parasnis (1918). *A History of the Maratha People Volume 3*. ஒக்ஸ்போர்ட் பல்கலைக்கழகப் பதிப்பகம். பக். 2–10. . Charles Augustus Kincaid & Dattatray Balwant Parasnis (1918). *A History of the Maratha People Volume 3*. Oxford University Press. pp. 2–10.

வெளி இணைப்புகள்
---------------
**தொடர் வைப்புத்தொகை** (Recurring Deposit) என்பது இந்திய வங்கிகள் வழங்கும் ஒரு சிறப்பு வகையான கால வைப்பு முறையாகும். இது வழக்கமான வருமானம் உள்ளவர்கள் ஒவ்வொரு மாதமும் ஒரு நிலையான தொகையை வைப்பு செய்ய உதவுகிறது. தொடர் வைப்பு கணக்கு மற்றும் நிலையான வைப்புகளுக்கு பொருந்தும் விகிதத்தில் வட்டி கணக்கிடப்பட்டு வழங்கப்படும்.  இது ஒரு குறிப்பிட்ட தொகையை மாதாந்திர தவணைகளில் நிலையான வைப்புத்தொகை செய்வதற்கு ஒத்ததாகும். இந்த வைப்புத்தொகை ஒவ்வொரு மாதமும் செய்யப்படும் அனைத்து வைப்புத்தொகைகளுடன் எதிர்காலத்தில் ஒரு குறிப்பிட்ட தேதியில் முதிர்ச்சியடையும். தொடர் வைப்புத் திட்டங்கள், வாடிக்கையாளர்கள் ஒரு குறிப்பிட்ட காலத்திற்கு ஒரு நிலையான தொகையின் வழக்கமான மாதாந்திர வைப்புத் தொகையின் மூலம் தங்கள் சேமிப்பை உருவாக்குவதற்கான வாய்ப்பை வழங்குகிறது. தொடர் வைப்புத்தொகையின் குறைந்தபட்ச காலம் ஆறு மாதங்கள் மற்றும் அதிகபட்சம் பத்து ஆண்டுகள் ஆகும்.

குறிப்புகள்
-----------

1. ↑  "From Post Office RD, Bank RD to Debt MF SIP, find out your option for risk-free recurring deposits". 13 June 2019. 23 June 2019 அன்று பார்க்கப்பட்டது.
2. ↑  Vijayaragavan Iyengar (2009). *Introduction to Banking*. Excel Books India. பக். 313–. பன்னாட்டுத் தரப்புத்தக எண்:978-81-7446-569-6. .
***மனதிலே ஒரு பாட்டு*** (English : A song in heart) என்பது 1995 தமிழ் காதல் திரைப்படம் ஆகும். ஞானமொழி இதனை இயக்கியுள்ளார். விக்னேஷ், சாரதா ப்ரீத்தா, சுக்ரன் ஆகியோர் முக்கிய கதாபாத்திரங்களில் நடித்திருக்கின்றனர். ரகுவரன், வினு சக்ரவர்த்தி, வெண்ணிற ஆடை மூர்த்தி, சின்னி ஜெயந்த், சங்கீதா போன்றோர் நடித்துள்ளனர். 3 மார்ச் 1995 இல் வெளிவந்தது. இத்திரைப்படத்திற்கு இளையகங்கை இசையமைத்துள்ளார்.

நடிகர்கள்
---------

விக்னேஷ், சாரதா ப்ரீத்தா, சுக்ரன், ரகுவரன், வினு சக்ரவர்த்தி, வெண்ணிறாடை மூர்த்தி, சின்னி ஜெயந்த், சங்கீதா, என்னத்த கன்னையா, ஆஷா, சுஜாதா, மயில்சாமி, குமரேசன், ராஜேஷ், விஸ்வநாத் , விஜய், ஜெமினி ஸ்ரீதர், ஈரோடு சுரேஷ், பழனி, பீட்டர் ஹெய்ன்

கதைச்சுருக்கம்
--------------

கல்லூரியில் பயிலும் மாணவன் ஆனந்த் (விக்னேஷ்), தன் நண்பன் அக்பருடன் விடுதி ஒன்றில் வசித்து வருகிறான். ஆனந்திற்கு குடும்பம் இல்லாத காரணத்தினால், தன் படிப்பு செலவிற்கு பகுதி நேர வேலை செய்கிறான் ஆனந்த். கல்லூரியில், ஜோதி மற்றும் சுக்ரனை சந்திக்க நேரிடுகிறது. பணக்காரக் குடும்பத்தை சேர்ந்த ஜோதி, தன் தாய் (சங்கீதா) மற்றும் அசோக் மாமாவுடன் வாழ்ந்து வருகிறாள். பகலில் பெண்களை கேலி செய்தும், இரவில் மது குடித்தும் நாட்களை கழிக்கிறான் சுக்ரன். ஜோதியும் ஆனந்தும் விரும்பினாலும் காதலை வெளிப்படுத்தவில்லை. சுக்ரனும் ஜோதியை விரும்பினான். ஆனந்தின் படிப்பு செலவிற்கு உதவிய ஜோதியை கண்டு கோபம் கொண்டு ஆனந்துடன் சண்டை இடுகிறான் சுக்ரன். சண்டையை தடுத்தி நிறுத்தி, ஆனந்திடம் ஜோதி காதலை வெளிப்படுத்த, அதை தங்க முடியாமல் ஜோதி வீட்டில் அந்த காதல் விஷயத்தை சொல்லிவிடுகிறேன் சுக்ரன். ஜோதியின் வீட்டில் அந்த காதலை ஏற்கவில்லை. படிப்பை நிறுத்தி வீட்டில் அடைத்து, ஆனந்தை மறக்க சொல்கிறாள் ஜோதியின் தாய். இந்நிலையில், மாமா அசோக் ஜோதியை திருமணம் செய்ய முடிவு செய்கிறார். இறுதியில், ஜோதியை யார் திருமணம் செய்தார் எனபதே மீதிக் கதையாகும்.

ஒலிப்பதிவு
----------

இப்படத்தின் இசை அமைப்பாளர் இளையகங்கை ஆவார். கலைவாணன் கண்ணதாசன், செம்பையா, மணிமுடி, ஞானமொழி ஆகியோர் பாடல் ஆசிரியர்கள் ஆவர். 5 பாடல்களை கொண்ட தொகுப்பு 1995 ஆம் ஆண்டு வெளியானது.

ஆதாரங்கள்
---------

1. ↑  "Manadhiley Oru Pattu (1995) Tamil Movie". spicyonion.com. 2016-11-10 அன்று பார்க்கப்பட்டது.
2. ↑  "Manathiley Oru Pattu (1995)". gomolo.com. 2016-11-11 அன்று மூலம் பரணிடப்பட்டது. 2016-11-10 அன்று பார்க்கப்பட்டது.
பீரங்கியின் வரைபடம் 
தீக்கோலை கொண்டு 17-ஆம் நூற்றாண்டின் கள பீரங்கியை சுடுதல்  
**தொடு துளை** (ஆங்கிலம்: *touch hole* அல்லது *vent*), என்பது பீரங்கி அல்லது வாய்குண்டேற்ற துப்பாக்கியின் பின்பகுதிக்கு அருகாமையில் இருக்கும் ஒரு சிறு துளை — அதாவது, எறியம் வெளியேறும் சன்னவாயிற்கு எதிர்முனையில், வெடிப்பு நிகழும் பகுதி  ஆகும். தொடுதுளை தான் அணுகுவழி, அதன் வழியாகத்தான் உந்தும் வெடிபொருள் தீமூட்ட/பற்றவைக்கப்படும். துப்பாக்கிகளில், கிண்ணியில் இருக்கும் எரியூட்டியில் உள்ள சிறிய தீயே, வெடிபொருளை பற்றவைக்க போதுமானது.[1] பீரங்கிகளில், எரியூட்டிப் பொடி, திரி, அல்லது ஊசிவெடி போன்றவற்றை தொடுதுளையுள் செருகப்பட்டு இருக்கும்.

தொடுதுளையில் உள்ள பொடியை பற்றவைக்க மந்தகதி திரி - தீக்கோல், அல்லது பீரங்கி இயக்கம் (*கன்லாக்*) எனப்படும், தீக்கல் இயக்கத்தை கொண்டு பற்றவைக்கப் பட்டது.

பீரங்கியில் ஆணியடித்தல்
-----------------------

*பீரங்கியில் ஆணியடித்தல்* என்பது, தொடுதுளைக்குள் ஒரு எஃகு ஆணியை சுத்தியலால் அடித்து விடுவதன் மூலம், தற்காலிகமாக பீரங்கியை செயலிழக்க செய்யும் ஒரு முறை ஆகும்; இதை மீண்டும் வெளியே எடுப்பது, மிகக்கடினம். ஒருவேளை எதிரியால் கைப்பற்றப்படும் அபாயத்தில் பீரங்கி இருந்தால், அதை தங்களுக்கு எதிராக பயன்படுத்துவதை தவிர்க்க படைக்குழுவே அதில் ஆணி அடித்து விடுவர். கைப்பற்றப்பட்ட பீரங்கியை இழுத்து செல்ல முடியாவிட்டாலும், அல்லது திரும்ப கைப்பற்றபடுவது போல் இருந்தாலும், அதில் ஆணி அடித்து விடுவர்.

ஒருவேளை, பிரத்தியேக ஆணி எதுவும் இல்லாவிட்டால், துப்பாக்கிமுனைக் கத்தியை தொடுதுளையில் செலுத்தி, கத்தியின் கூர்முனை பொதிந்து இருக்கும்படி வைத்து, உடைத்து விடுவர்.[2]

எதிர்தாக்குதலையும் தவிர்க்கவும், பின்வாங்கும்போது கப்பல்களை பாதுகாக்கவும், எதிரியின் பீரங்கிகளில் ஆணி அடிக்க, இரகசிய திட்டம் தீட்டி அரங்கேற்றுவர். அமெரிக்க புரட்சிப் போரின்போது, வைட்ஹவன் மீதான ஜான் பால் ஜோன்ஸின் தாக்குதலின்போது, இது நிகழ்ந்தது.

மேற்கோள்கள்
-----------

1. ↑  Vauban and the French military under Louis XIV, Jean-Denis G. G. Lepage, p.38
2. ↑  Richard M. Lytle (1 January 2004). *The Soldiers of America's First Army, 1791*. Scarecrow Press. பக். 101. பன்னாட்டுத் தரப்புத்தக எண்:978-0-8108-5011-8. .
தொடு வில்லை
**தொடு வில்லை** (Contact Lens) பார்வைக் குறைபாட்டை சீர் செய்கின்ற, நேரடியாக கண்ணின் விழிவெண்படலத்தில் அணியப்படுகின்ற ஒருவித வில்லையாகும். இது செக்கோசுலோவாக்கியா வேதியியலாளர்களான ஒட்டோ விச்ரேலே (Otto Wichterle), டிராஃகோசுலாவ் லிம் (Drahoslav Lim) ஆகியோரால் கண்டுபிடிக்கப்பட்டது.

தொடுவில்லையானது மூக்குக் கண்ணாடியைப் போன்று பார்வைக் குறைபாட்டை சீர் செய்கின்றமைக்காகவே பயன்படுத்தப்படுகின்றது. ஆயினும் இது பாரமற்றது; ஏறத்தாழ மற்றவர்கள் கண்ணுக்கு புலப்படாத வகையில் மிகவும் மென்மையானதாக காணப்படுகின்றது. சில தொடுவில்லைகள் கண்ணுக்கு புலனாகும் விதத்தில் கண்ணின் "கருமணியின்" நிறத்தை மாற்றி காட்டக்கூடியனவும் உண்டு.

உலகளாவிய வகையில் மேற்கொண்ட மதிப்பீட்டின் அடிப்படையில் 125 மில்லியன் மக்கள் தொடுவில்லையைப் பயன்படுத்துவதாக அறியப்படுகின்றது. இது உலக மக்கள் தொகையில் ஏறத்தாழ 2%. இதில் அமெரிக்காவில் மட்டும் 28 முதல் 38 மில்லியன் மக்கள் வரையிலும், நிப்பானில் மேலும் ஒரு 13 மில்லியன் மக்களும் பயன்படுத்துகிறார்கள்.

மனிதனது முதன்மையான உறுப்புக்களில் ஒன்றான கண்ணுக்கு பாவிக்கப்படும் ஒன்றாகையால் இதனை ஒரு வித மருந்துப்பொருள் கலந்த நீர்மத்தில் அமிழ்த்தி சேமித்து வைக்கப்படும். இவை அணியப்படுவதற்கு பல காரணங்களைக் கூறலாம். மூக்குக் கண்ணாடியினை விட இவை பரந்த பார்வையினை அளிக்கக்கூடியது. ஈரலிப்பான காலநிலையில் பாதிப்பு குறைவானதாக இருக்கும்.

மேற்கோள்களும் குறிப்புகளும்
---------------------------

1. 1 2  Barr, J. "2004 Annual Report". *Contact Lens Spectrum*. January, 2005.
2. ↑  Dixie Farley. "Keeping an Eye on Contact Lenses: Safety, Options Shape Contact Lens Decisions." U.S. Food and Drug Administration: *FDA Consumer.* March-April 1998; revised August 1998.
3. ↑  National Consumer Affairs Center of Japan. NCAC News Vol. 12, No. 4 பரணிடப்பட்டது 2012-03-04 at the வந்தவழி இயந்திரம். *NCAC News*. March, 2001.

வெளி இணைப்புகள்
---------------

* Contact Lenses பரணிடப்பட்டது 2012-10-19 at the வந்தவழி இயந்திரம் தொடு வில்லை தேடுபொறி
* Contact lenses treatment overview பரணிடப்பட்டது 2012-03-21 at the வந்தவழி இயந்திரம் தொடு வில்லை சிகிச்சை கண்ணோட்டம்
**அரிக் போகே** (1219க்குப் பிறகு–1266), அவரது பெயரின் கூறுகள் **அரிக்ஹ்**, **அரிக்** மற்றும் **புக்ஹா**, **புகா** (மொங்கோலியம்: Аригбөх; Chinese: 阿里不哥) என்று கூட உச்சரிக்கப்படுகின்றன, செங்கிஸ் கானின் பேரனும் டொலுயின் ஏழாவது மற்றும் இளைய மகனும் ஆவார். இவரது சகோதரர் மோங்கே கானின் இறப்புக்குப் பிறகு பெரிய கான் எனும் பட்டத்தைப் பெற்றுக் கொண்டு, மங்கோலிய சாம்ராஜ்ஜியத்தின் தலைவராக இவருடைய சகோதரர்கள் குப்லாய் கான் மற்றும் ஹுலாகு (பொதுவாக ஹூலாகு கான்) மங்கோலியத் தாயகத்தில் இல்லாத பொழுது அரிக் போகே பதவியேற்றார். 1260ல் குப்லாய் தேர்தலில் போட்டியிட்டபோது, போட்டியிடக்கூடிய பிரிவுகள் உடன்படவில்லை, இரு தரப்பினரும், குப்லாய் மற்றும் ஆரிக் போக் ஆகியோரை சிம்மாசனத்திற்குத் தேர்ந்தெடுத்தனர், இதன் விளைவாக மங்கோலியப் பேரரசைப் பிரித்த டொலுயிட் உள்நாட்டுப் போர் உருவானது. அரிக் போகேவிற்கு மங்கோலிய சாம்ராஜ்யத்தின் பாரம்பரியவாதிகள் ஆதரவளித்தனர், அவருடைய சகோதரர் குப்லாய்க்கு வடக்கு சீனா மற்றும் மஞ்சுரியாவின் மூத்த இளவரசர்கள் ஆதரவளித்தனர்.

உசாட்டுணை
---------

1. ↑  Christopher P. Atwood, *Encyclopedia of Mongolian and the Mongol Empire* (Facts on File, 2004), 36.
தமிழ்நாடு, சேலத்தில் உள்ள தலைமை அஞ்சல் நிலையம்
 இங்கிலாந்து, ஆக்ஸ்போர்டில் உள்ள ஒரு அஞ்சல் நிலையம்
**அஞ்சலகம்** (Post Office; தபால் நிலையம்) என்பது அஞ்சல்களைப் (தபால்) போடுதல், வாங்குதல், பிரித்தல், கையாளுதல், அனுப்புதல், வழங்குதல் ஆகியப் பணிகளைச் செய்யும் அஞ்சல் அமைப்பின் ஒரு பகுதியாக விளங்கும் ஒரு இடமாகும்.

அஞ்சலகங்கள் தபால் சம்பத்தப்பட்டச் சேவைகளான அஞ்சல்களை பெற்று கொள்ளுதல், துரித அஞ்சல் சேவை, அஞ்சல் தலைகள், அஞ்சலட்டைகள், எழுது பொருள்கள் ஆகியவற்றை விற்பனை செய்யும் பணிகளையும் செய்கின்றன. சில அஞ்சலகங்கள் தபால் சம்பந்தபடாத சேவைகளான கடவுச்சீட்டு (பாஸ்போர்ட்) விண்ணப்பங்கள், பிற அரசாங்கப் படிவங்கள் வழங்குதல், மகிழுந்து (கார்) வரிகளை வாங்குதல், பணவிடைகள் (பண அஞ்சல்கள்) அனுப்புதல், வங்கித்தொழில் பணிகள் போன்றவற்றையும் செய்கின்றன. தற்பொழுது இந்தியாவில் உள்ள அஞ்சல் நிலையங்கள் மூலம் ஓய்வூதியம், பிறப்பு- இறப்பு சான்றிதழ், வங்கிகளில் பணம் செலுத்துவது மற்றும் ரயில் பயணத்துக்கான பயணச் சீட்டு முன்பதிவு போன்ற திட்டங்களை நடை முறைப்படுத்துவது தொடர்பாக ஆய்வு செய்யப்பட்டு வருகிறது.

மேற்கோள்கள்
-----------

1. ↑  "Canada Postal Guide - Glossary". Canada Post. 2007-08-25 அன்று மூலதளத்திலிருந்து பரணிடப்பட்டது எடுக்கப்பட்டது. 2006-10-08 அன்று பார்க்கப்பட்டது.
2. ↑  "அஞ்சல் நிலையம் மூலம் ஓய்வூதியம், பிறப்பு- இறப்பு சான்றிதழ் வழங்கும் திட்டம்". விடுதலை நாளிதழ். 2016-03-05 அன்று மூலம் பரணிடப்பட்டது. 2012-06-30 அன்று பார்க்கப்பட்டது.
தமாலம்
தமாலம் என்பது வெற்றிலைக் கொடி. இதனை இக்காலத்தில் தாம்பூலம் என்கிறோம். தக்கோலம் என்பது பாக்கு.

தமாலம் என்பது ஒரு நறுமணமுள்ள கொடி. அது பசுமையான இலைகளைக் கொண்டது. இது ஆர் என்னும் ஆத்தி மரத்தில் ஏறிப் படர்ந்திருந்ததாம். அந்த மரத்தில் இருந்த கொம்புத்தேனை எடுக்க மலைநிலக் குறவன் ஏறினானாம். அப்போது அது சரிந்து விழுந்ததாம். 

கோவலன் பிரிந்தபோது மாதவி அவனுக்குக் முடங்கல்(கடிதம்) எழுதி அனுப்பினாள். முடங்கல் தாழைமடலில் எழுதப்பட்டது. அந்த முடங்கலை மலர்கள் பலவற்றின் நடுவில் வைத்து ஒப்பனை செய்த பின் தமாலக் கொடியால் சுற்றி அனுப்பியிருக்கிறாள். 

திருப்பதியில் தமாலம் 

சோழர் கால வாணிகப் பொருள்களில் ஒன்று தமாலம்.

#### படம்

* வெற்றிலைப் பாக்குவெற்றிலைப் பாக்கு
* வெற்றிலைவெற்றிலை
* வெற்றிலைக்கொடிவெற்றிலைக்கொடி

இவற்றையும் காண்க
----------------

சங்ககால மலர்கள்

அடிக்குறிப்பு
-------------

1. ↑  
தக்கோலம் தின்று தலைநிறையப் பூச்சூடிப்   

பொய்க்கோலம் செய்ய ஒழியுமே – எக்காலும்   

உண்டி வினையுள் உறைக்கும் எனப்பெரியோர்   

கண்டுகை விட்ட மயல். - நாலடியார்
2. ↑  
நெடுந்தண் ஆரத்து அலங்கு சினை வலந்த   

பசுங்கேழ் இலைய நறுங்கொடித் தமாலம்   

தீந்தேன் கொள்பவர் வாங்குபு பரியும். நற்றிணை 292-2
3. ↑  கழுநீர், தமாலம், சண்பகம், மாதவி, தமாலம், கருமுகை, மல்லிகை, கத்திகை - சிலப்பதிகாரம் 8-45
4. ↑  செய்தி
***மனசெல்லாம்*** (*Manasellam*) 2003 ல் வெளிவந்த தமிழ்த் திரைப்படமாகும். இத்திரைப்படத்தில் ஸ்ரீகாந்த் மற்றும் திரிசா ஆகியோர் நடித்திருந்தனர். சந்தோஷ் இத்திரைப்படத்தை இயக்கியிருந்தார். இசைஞானி இளையராஜா இத்திரைப்படத்திற்கு இசையமைத்துள்ளார். 2003 ம் ஆண்டு மார்ச் மாதம் வெளியிடப்பட்டுள்ளது. ஆனால் வர்த்தக ரீதியாக தோல்வி அடைந்தது. மேலும் இத்திரைப்படம் தெலுங்கில் 'மனசந்தா' எனும் பெயரில் மொழியாக்கம் செய்து வெளியிடப்பட்டுள்ளது.

கதைச்சுருக்கம்
--------------

பாலா (ஸ்ரீகாந்த்) சென்னை செல்லும் வழியில் தனது பை மற்றும் சான்றிதழ்கள் அனைத்தையும் திருட்டிற்கு பலியாக்கி விடுகின்றான். இவனது நிலையைப்பார்த்த சுந்தரம் (ஹனிபா) எனும் செல்லப்பிராணிகள் கடை முதலாளி பாலாவிற்கு அவரின் வீட்டின் மேல் பகுதியில் ஏற்கனவே திருமணம் ஆகாதவர்கள் (வையாபுரி, சியாம் கணேஷ், சுக்ரன்) தங்கியிருக்கும் இடத்தில் தங்குவதற்கு ஏற்பாடு செய்து கொடுக்கின்றார். மலர் (திரிசா) இவர்கள் இருக்கும் இடத்தின் எதிரே மேல் மாடியில் குடியிருந்தாள். பாலாவுடன் குடியயிருந்த அத் திருமணம் ஆகாதவர்கள் மலரை விரும்பினர். அதனால் பாலாவை கண்டு ஐயம் கொண்டனர். இதனால் அவர்கள் பாலாவிற்காக ஒரு சட்டத்தை உருவாக்கினர். ஹைதராபாத்தில் இருந்து பாலாவிற்கு உதவிசெய்ய மூன்று பேர் வந்திருந்தனர்.

இப்பொழுதுதான் பாலா உண்மையையும் கடந்த காலங்களில் நடந்த விடயங்களையும் சொல்வதற்கு முனைந்தான். பாலா பணக்கார தொழிலதிபரின் (ராஜிப் மற்றும் பாத்திமா) மகன். ஒரு முறை ஏற்பட்ட விபத்தில் இருந்து மலர் அவனை காப்பாற்றினாள். இதனால் அவன் மலரை காதலிக்க முடிவு செய்தான். ஆனால் அவளுடைய சகோதரர்கள் அவளை சென்னைக்கு அழைத்து வந்து விடுகின்றனர். மலர் ஏற்கனவே இன்னொருத்தருக்கு நிச்சயமான பெண். எனவே இன்னொருதரம் இத்தவறை செய்ய கூடாது என சத்தியம் வாங்கி விடுகின்றனர். ஆனால் மலரிற்கு அரியவகை மூளை நோய்த்தாக்கம் இருப்பதையும் இதனால் அவள் விரைவில் இறந்து விடுவாள் என்பதையும் பாலா மட்டும் அறிகின்றான். இதனால் அவளது கடைசி காலங்களில் அவளை மகிழ்விக்க வேண்டும் என்றே அவள் அருகில் வந்து தங்கியதாக கூறினான். இதற்கிடையில் மலரின் உடல்நிலை மிக மோசமடைய அவளை மருத்துவ மனையில் சேர்கின்றனர். பாலா மலர் தன் கண்முன்னே இறப்பதை பார்ப்பதற்கு முடியாமல் மருத்துவமனைக்கு வெளியே வந்து விடுகிறான்.

நடிகர்கள்
---------

* ஸ்ரீகாந்த் - பாலா
* திரிசா - மலர்
* வையாபுரி
* நாசர்
* விவேக்
* கொச்சின் ஹனிபா
* சியாம் கணேஷ்

தயாரிப்பு
---------

வித்யா பாலன் ஆரம்பத்தில் கதாநாயகியாக தெரிவு செய்யப்பட்டாலும் திரிசா படத்திற்கு ஒப்பந்தம் செய்ய படுகிறார். முதலாவது படப்பிடிப்பு சென்னையில் விஜயா வகுனி ஸ்ரூடியோசில் நடைபெற்றது.

மேற்கோள்கள்
-----------


1. ↑  "A Tamil entertainment ezine presenting interesting contents and useful services". Nilacharal. 2012-08-04 அன்று பார்க்கப்பட்டது.
2. ↑  TNN 13 Jul 2012, 12.00AM IST (2012-07-13). "When Vidya Balan was kicked out - Times Of India". Articles.timesofindia.indiatimes.com. 2012-12-10 அன்று மூலம் பரணிடப்பட்டது. 2012-08-04 அன்று பார்க்கப்பட்டது.
3. ↑
**ஆரிஃபா ஜான்** (Arifa Jan) (பிறப்பு 1987கள்) இந்தியாவின் காஷ்மீரின் ஸ்ரீநகரைச் சேர்ந்த கம்பளி தயாரிப்பதற்கான ஆர்வலர் ஆவார். இவருக்கு 2020 சனவரி 8 அன்று நாரி சக்தி விருது வழங்கப்பட்டது.

வாழ்க்கை
--------

இவர் 1987களில் பிறந்தார். நாம்தா என்று அழைக்கப்படும் கம்பளி தயாரிக்கும் காஷ்மீர் கலையை புதுப்பிப்பதில் இவர் அறியப்படுகிறார்.  ஸ்ரீநகரின் கைவினை மேம்பாட்டு நிறுவனத்தில் பட்டம் பெற்ற இவர், நாம்தா ஜவுளி சார்ந்த திட்டத்தில் ஈடுபட்ட்டுள்ளார்.  11ஆம் நூற்றாண்டிலிருந்து நாம்தா விரிப்புகள் செய்யப்பட்டு வருகின்றன. அவை நெய்யப்படுவதில்லை. ஆனால் கைகளால் உருவாக்கப்படுகின்றன. கம்பளி இழைகளின் அடுக்குகள் ஒன்றாக சேர்த்து பின்னர் பிரகாசமாக பூத்தையல் முறையில் செய்யப்படுகின்றன. ஸ்ரீநகரின் பழைய பகுதிகள் இதற்கு பெயர் பெற்றவை.

பணி
---

அவர் 25 பணியாளர்களைக் கொண்டு மூன்று உற்பத்தி செய்யும் மையங்களை உருவாக்கியுள்ளார். மேலும் 100 பெண்களுக்கு இந்த விரிப்புகளை தயாரிக்க பயிற்சி அளிக்கப்பட்டுள்ளது. ஸ்ரீநகரின் பழைய பகுதியில் செகிதாஃபர் என்ற இடத்தில் முதலில் ஒரு உற்பத்தி மையம் அமைக்கப்பட்டது. பின்னர் ஸ்ரீநகர், நூர்பாக் மற்றும் நாவா கடல் ஆகிய இரண்டு பகுதிகளிலும் இதே போன்ற அமைப்புகளை உருவாக்கினார். 

 2020 ஆம் ஆண்டில் அனைத்துலக பெண்கள் நாளல் நாரி சக்தி விருது பெற்றவர்களுடன் பிரதமர் நரேந்திர மோதி ஜான் முன் வரிசையில், வலது ஓரம்
2020 ஆம் ஆண்டில் சர்வதேச மகளிர் தினத்தன்று இவர் இந்தியப் பிரதமரின் டுவிட்டர் கணக்கில் இவர் இடம் பெற்றார்.  அன்றைய தினம் இவரது பெயரில் "அற்புதமான ஏழு" என்று பிரதமர் டுவிட் செய்த ஏழு பேர்களில் இவரும் ஒருவர்.  குடியரசுத் தலைவர் ராம் நாத் கோவிந்த் இவருக்கு நாரி சக்தி விருது விருதை வழங்கியபோது இவரது பணி அங்கீகரிக்கப்பட்டது. புது தில்லியில் நடந்த சர்வதேச மகளிர் தினத்தன்று இந்த விருதுகள் வழங்கப்பட்டன.

மேற்கோள்கள்
-----------

1. ↑  "Arifa Jan's journey: From reviving 'Namda' art to Nari Shakti Puraskar". *Deccan Herald* (ஆங்கிலம்). 2020-03-08. 2020-04-09 அன்று பார்க்கப்பட்டது.
2. 1 2  "Arifa Jan's journey: From reviving 'Namda' art to Nari Shakti Puraskar". *Deccan Herald* (ஆங்கிலம்). 2020-03-08. 2020-04-09 அன்று பார்க்கப்பட்டது.
3. ↑  "Namda - The traditional felted craft of Kashmir". *Hindustan Times* (ஆங்கிலம்). 2017-02-17. 2020-04-09 அன்று பார்க்கப்பட்டது.
4. ↑  "Meet the 7 women achievers who took over PM Modi's social media accounts on Women's Day: PM Modi's 'magnificent seven'". *The Economic Times*. 2020-04-05 அன்று பார்க்கப்பட்டது.
5. ↑  Dainik Bhaskar Hindi. "Women's Day 2020: President Kovind awarded Nari Shakti Puraskar to Bina Devi and many women | Women's Day 2020: 103 वर्षीय मान कौर को नारी शक्ति पुरस्कार, 'मशरूम महिला' भी सम्मानित - दैनिक भास्कर हिंदी". *bhaskarhindi.com*. 2020-03-12 அன்று பார்க்கப்பட்டது.
**அரிகராலயா** (*Hariharalaya*, ஹரிஹராலயா, கெமர்: ហរិហរាល័យ) என்பது ஒரு பண்டைய நகரமும், கெமர் பேரரசின் தலைநகரமும் ஆகும். இந்நகரம் கம்போடியாவின் சியாம் ரீப் நகருக்கு அண்மையில் இன்றைய ரொலுவோசு பிரதேசத்தில் அமைந்துள்ளது. இன்று இந்நகரில் பிராசாதப்ர கோ, பராசாதபாகங் போன்ற 8ம்-9ம் நூற்றாண்டுக் கால பண்டைய கெமர் அரசுக் கோவில்களே எஞ்சியுள்ளன.

பெயர்க் காரணம்
--------------

இந்த 7ம் நூற்றாண்டுக் கால அரிகரனின் சிற்பம் கம்போடியாவின் நொம் தா நகரில் உள்ளது.
"அரிகராலயா" என்பது கம்போடியாவில் அங்கோர்-காலத்துக்கு முற்பட்ட இந்துக் கடவுளின் பெயராகும். "அரிகரன்" என்பது அரி என்ற திருமாலையும், அரன் என்ற சிவனையும் குறிக்கிறது. அரிஅரன் என்பது அரைப்பகுதி அரி என்ற திருமாலையும், மற்றைய அரைப்பகுதி அரன் என்ற சிவனையும் கொண்ட ஒரு ஆண் கடவுள் ஆகும்.

வரலாறு
------

அரிகராலயாவில் முதலாம் இந்திரவர்மனால் கட்டப்பட்ட ஒரு மலைக்கோயில் பாகாங்.
கிபி 8ம் நூற்றாண்டில் இறுதிப் பகுதியில், கம்போடியப் பேரரசன் இரண்டாம் செயவர்மன் தொன்லே சாப் ஏரிப் பகுதியின் பெரும் பிரதேசத்தைக் கைப்பற்றினான். இக்காலப்பகுதியில் இவன் அரிகராலயாவில் தனது தலைநகரை அமைத்தான். ஆனாலும், இரண்டாம் செயவர்மன் கிபி 802 இல் அரிகராவில் அல்லாமல் மகேந்திர பர்வதத்தில் வைத்துத் தன்னை நாட்டின் முழு அதிகாரம் கொண்ட அரசனாக அறிவித்தான். பின்னர், இவன் தனது தலைநகரை அரிகராலயாவுக்கு மீண்டும் மாற்றினான். இங்கேயே 835-ஆம் ஆண்டில் இறந்தான்.

இரண்டாம் செயவர்மனுக்குப் பின்னர் மூன்றாம் செயவர்மன் ஆட்சியில் அமர்ந்தான். அவனுக்குப் பின்னர் முதலாம் இந்திரவர்மன் ஆட்சியில் அமர்ந்தான். இவனது காலத்திலேயே பராசாதபாகங் என்ற மலைக்கோவிலும், இந்திரதடாகம் என அழைக்கப்படும் அகழியும் கட்டப்பட்டன. 881-ஆம் ஆண்டில் பாகாங் கோவிலில் முதலாம் இந்திரவர்மன் இலிங்கம் ஒன்றை வைத்து குடமுழுக்கும் செய்வித்தான். இதற்கு சிறீ இந்திரேசுவரன் எனப் பெயரிட்டான். இப்பகுதியில் 880 ஆம் ஆண்டில் பிராசாதப்ர கோ (புனிதமான காளை) என்ற சிறிய கோவில் ஒன்றையும் இவன் கட்டினான். 889 இல் இந்திரவர்மனின் மகன் முதலாம் யசோவர்மன் ஆட்சியேறினான். இவன் இந்திரதடாகத்தின் நடுவில் ஒரு செயற்கைத் தீவை அமைத்து அங்கு லோலெய் என்ற கோவிலைக் கட்டினான். யசோவர்மன் சியாம் ரீப் கருக்கு அருகாமையில் அங்கோர் தோம் பகுதியில் யசோதரபுரம் என்ற புதிய நகரை நிர்மாணித்தான். இதனையே அவன் தனது தலைநகராகக் கொண்டு ஆட்சி செய்தான். இங்கு புனொம் பாக்காங் என்ற மலைக்கோயில் ஒன்றையும் கட்டினான். 1170களில் சாம்பாவில் (இன்றைய நடு மற்றும் தெற்கு வியட்நாம்) இருந்து ஆக்கிரமிக்கப்படும் வரையில் இது தலைநகராக இருந்தது.

மேற்கோள்கள்
-----------

* Freeman, Michael and Jacques, Claude. *Ancient Angkor*. River Books. 2006. ISBN 974-8225-27-5.
* Falser, Michael. *The Pre-Angkorian Temple of Preah Ko. A Sourcebook of the History, Construction and Ornamentation of the Preah Ko Style*. White Lotos Publication. Bangkok 2006. (200 pages, ISBN 974-480-085-2)

குறிப்புகள்
-----------

1. ↑  O'Reilly, Dougald J.W. *Early Civilizations of Southeast Asia*. Rowman & Littlefield Pub Inc. 2006. ISBN 978-0-7591-0279-8. pp.123-124
2. ↑  Freeman and Jacques, p.9.
3. ↑  Coèdes, George (edited by Walter F. Vella; translated by Susan Brown Cowing). *The Indianized states of Southeast Asia*. University of Hawai`i Press. 1986. ISBN 978-0-8248-0368-1. p.110ff
4. ↑  Freeman and Jacques, p.202
5. ↑  Freeman and Jacques, பக்.9.
**கொம்புள்ள கால்நடை** (*Pecora*) என்பது குளம்புள்ள விலங்குகளின் பிரிவில் வரும் வரிசைகளில் ஓர் உள்வரிசைப் பிரிவு. இவற்றுள் அடங்குவன அசைபோடுவை, ஆடுமாடுகள், மான்கள், ஒட்டகச்சிவிங்கி, அமெரிக்கக் கொம்புமான் (*pronghorn*) முதலின. அசைபோடுவை விலங்குகளில் கொம்பில்லா குறுமான்கள் (*chevrotain* அல்லது *mouse deer* என ஆங்கிலத்தில் அறியப்படுவன்) போன்ற சிலவே இந்தப் பெக்கோரா உள்வரிசையில் அடங்காதன. பெக்கோரா என்பதைக் *கொம்புள்ள அசைபோடுவை* என்றும் அழைக்கலாம்.

உயிரின வகைப்பாடு
----------------

* **ORDER இரட்டைப்படைக் குளம்பிகள்**
	+ துணைவரிசை Suina
	+ துணைவரிசை Tylopoda
	+ துணைவரிசை Cetruminantia
		- **உள்வரிசை பெக்கோரா**
			* குடும்பம் Cervidae: மான்
			* குடும்பம் †Gelocidae
			* குடும்பம் †Palaeomerycidae
			* குடும்பம் †Hoplitomerycidae
			* குடும்பம் †Climacoceratidae
			* குடும்பம் Giraffidae: ஒட்டகச்சிவிங்கி and ஓகாப்பி
			* குடும்பம் Antilocapridae: pronghorn
			* குடும்பம் †Leptomerycidae
			* குடும்பம் Moschidae: கவரி மான்
			* குடும்பம் Bovidae: மாடுகள், ஆடுகள், செம்மறி ஆடுகள், antelope

மேற்கோள்களும் உசாத்துணையும்
---------------------------

Flower, W.H. (1883). "On the arrangement of the orders and families of existing Mammalia". *Proceedings of the Zoological Society of London* **1883**: 178–186. 

Hassanin, Alexandre, & Douzery, Emmanuel J. P. (2003). "Molecular and morphological phylogenies of Ruminantia and the alternative position of the Moschidae". *Systematic Biology* **52** (2): 206–228. doi:10.1080/10635150390192726. பப்மெட்:12746147. .
**அரிசி பிரிக்கும் எந்திரம்** *(rice color sorting machine)* நிறத்தைச் சார்ந்து அரிசியை பிற கல் மணிகள், பதர் அரிசி, கறுப்பு அரிசி, உமிநீங்கா அரிசி போன்றவற்றில் இருந்து பிரிக்கும் எந்திரமாகும். ஓர் உயர் பிரிதிற நிற வேஊபாடு அறியும் ஒளியியல் உணரி, பிரிப்பு எந்திரம் தன்னியக்கமாக அரிசியில் இருந்து மாறுபட்ட நிறக் குறுணைகளை பிரிக்க பயன்படுகிறது; இவாறு மாசுகளை நீக்குவது அரிசியின் தரத்தை உயர்த்துகிறது.

பதப்படுத்தல் செயல்முறைகள்
-------------------------

அரிசி பதப்படுத்தல் அரிசி ஆலைகளில் நிகழ்கிறது. அறுவடை செய்யப்பட்ட நெல் மணிகள் கதிக்கவைத்து உலர்த்தப்படுகின்றன. பிறகு கல்லும் உமியும் நீக்கப்பட்டு அரிசியாக பிரிக்கப்படுகிறது. பிறகு அரிசி நிறப் பிரிப்பு எந்திரத்து ஓடுபட்ட வழியாகக் கொண்டு செல்லப்பட்டு எந்திர உச்சியில் உள்ள பெய்கலனில் கொட்டப்படுகிறது. இது நிறப் பிரிப்பியின் அழுத்தக் குழாயூடாகப் பாய்கிறது. அப்போது நிற வேறுபாடு காணியின் உணரிகள் நிற வேறுபாட்டுக் குறைகளைக் கண்டுபிடித்து, வெளியேற்றிக்கு நுனிக்குழலைத் திறக்கும்படி கட்டளை இடுகிறது. இந்த நுனிக்குழல் அமுக்கக் காற்றுள்ள கவாடத்துடன் இணைக்கப்பட்டுள்ளது. இக்காற்று நிறக்குறையுள்ள பொருள்களை அரிசியில் இருந்த்து வீசியடிக்க பயன்படுத்தப்படுகிறது. அரியில் அமையும் குறைவகைகளாக, கருப்பு, வெள்ளை, மஞ்சள் குறுணைகள், எலிப் புழுக்கைகள், முதிராத பதர்கள் ஆகியன அமைகின்றன.

பணிச் சூழல்
-----------

1. பணிச் சூழல்: இயல்பு வெப்பநிலை, இயல்பு அழுத்தம், காற்றூட்ட உலர்த்தல், தூசற்ற இடம். இயங்கும் வெப்பநிலை: 20 - 45 °செ.
2. காற்று அமைப்பு: காற்று அமுக்கி, காற்றுத் தொட்டி, காற்று உலர்த்தி, மின்சுட்டைப் புல நிறப் பிரிப்பி. வழக்கமான இயஙு அழுத்தம், குறைந்தது, 0.2 MPa.
3. இயல்பு மின்னழுத்தம்: காற்று அமுக்கி 380 வோ, 50 எர்ட்சு(Hz). நிறப் பிரிப்பி: 220 வோ, 50 எர்ட்சு.

வகையும் வணிகப் படிமமும்
-----------------------

1. ஒளிமின் படக் கருவிவழி நிறப் பிரிப்பி( இத்தொழில்நுட்பம் சந்தையில் இருந்து காலாவதியாகி விட்டது): 160அலைவரிசைகள்,240 அலைவரிசைகள், 320 அலைவரிசைகள்.
2. நிற வேறுபாடு காணிவழி பிரிப்பி

வெளி இணைப்புகள்
---------------

* 

* பொதுவகத்தில் Rice harvesters தொடர்பாக ஊடகக் கோப்புகள் உள்ளன.
**தென் மருதூர் அகஸ்தீஸ்வரர் கோயில்** திருவாரூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் திருவாரூர் மாவட்டத்தில் திருக்குவளை அருகில் தென்மருதூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக அகஸ்தீஸ்வரர் உள்ளார். இங்குள்ள இறைவி வள்ளிநாயகி ஆவார்.

அமைப்பு
-------

உலகம் சம நிலையைப் பெறுவதற்காக அகத்தியர் வேதாரண்யம் சென்றபோது இங்கு தங்கி சிவபெருமானுக்கு பூசை செய்துள்ளார். அந்நிலையில் இக்கோயில் அகத்தியர் வழிபட்ட பெருமையை உடையது. கோயில் கிழக்கு நோக்கிய நிலையில் அமைந்துள்ளது. இறைவனும், இறைவியும் தனித்தனியான சன்னதிகளில் உள்ளனர்.திருச்சுற்றில் விநாயகர், வள்ளி தெய்வானையுடன் கூடி சுப்பிரமணியர் ஆகியோர் உள்ளனர். அருகில் சண்டிகேசுவரர் உள்ளார். தெற்குத் திசையை நோக்கிய நிலையில் தட்சிணாமூர்த்தியும், வடக்கு நோக்கிய நிலையில் பிரம்மாவும் உள்ளனர். இக்கோயிலில் 100 நபர்கள் அமர்கின்ற அளவிற்கு மகாமண்டபம் காணப்படுகிறது.அதிகார நந்தியையும், பலிபீடத்தையும் கோயிலில் காணலாம். 1956, 1996 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன.

திருவிழாக்கள்
-------------

சிவராத்திரி, பௌர்ணமி, பிரதோஷம், நவராத்திரி, வைகாசி விசாகம் போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு அகஸ்தீஸ்வரர் திருக்கோயில், தினமலர் கோயில்கள்
**அரிக்கேன் விளக்கு** எல்லோராலும் லாந்தர் விளக்கு என்று அழைக்கப்படுவது அரிக்கேன் விளக்காகும். சிம்னிவிளக்கின் வெளிச்சக்குறைவைப் போக்குவதற்காக இவ்விளக்கானது உருவாக்கப்பட்டது.

அரிக்கேன் விளக்கு

மேம்பட்ட பாதுகாப்பு
-------------------

தீப்பந்தம் போல் காற்றில் அனணந்து விடாமலும், சிம்னி விளக்கினைப் போல் வெளிச்சம் குறைவாக இல்லாமலும் மேம்பட்ட வடிவமைப்பின் மூலம்
காற்றில் அணைந்துவிடாமல், மிகுதியான வெளிச்சத்தைத் தருவது அரிக்கேன் விளக்காகும்.

வகை இரண்டு
----------

மின்சார விளக்கின் பயன்பாட்டுக்காலத்திற்கு முன்பாக சிம்னி, அரிக்கேன் எனும் இருவிளக்குகளின் பயன்பாடுகளே அதிகம்.

### வீட்டு விளக்கு

சிம்னி விளக்கு வீட்டிற்குள் புழங்குகின்ற விளக்காகப் பயன்பட்டது. அதாவது இரவு வந்தவுடன் சுமாா் ஏழு மணிவாக்கிலேயே சிம்னி விளக்கின் வெளிச்சத்திலேயே அனைவரும் இரவு உணவை உண்டு முடித்துவிடுவார்கள்.

### தோட்ட விளக்கு

இரவு நேரங்களில் தோட்ட வேலைகளுக்கும்,கழனி வேலைகளுக்கும் , ஊர்கடந்து போகின்ற பயணங்களுக்கும் அாிக்கேன் விளக்கு பயன்படுத்தப்பட்டது.

சொல் விளக்கம்
-------------

அரிக்கேன் விளக்கு

| ஆங்கிலப்பெயர் | தமிழ்ப்பெயர் | பெயர் விளக்கம் |
| --- | --- | --- |
| HURRICANE | அரிக்கேன் | புயல் |

புயல் காற்றிலும் அணையாத விளக்கு என்பது பெயர்விளக்கம்.

வடிவச் சிறப்பு
--------------

சிம்னிவிளக்கில் குறைந்த அளவு மண்ணெண்ணெயே நிரப்பமுடியும். நீண்ட நேரத்திற்குப் பயன்படுத்த முடியாது. ஆனால் அரிக்கேன் விளக்கானது நீண்ட நேரம் வெளிச்சத்தைத் தரும்வகையில் பெரிய அளவிலான எண்ணெய் சேமிப்புக்கலனைக் கொண்டுள்ளது.

### பயன்பாட்டிடங்கள்

குறிப்பாக வீடுகளில் அன்றுமுதல் இன்றுவரை மிகுந்த வரவேற்புடன் காணப்படும் இவ்விளக்கானது மினசாரம் நின்றவுடன் தனது பயன்பாட்டை மிகச்சிறப்பாக செய்யத் தொடங்கிவிடும். இவ்விளக்கின் திரி அகலவடிவம் கொண்டதாக அமைந்திருப்பதால் அதிகமான வெளிச்சப்பயன்பாட்டை பெறமுடிகிறது.

### அமைப்பு நுட்பம்

எங்கு வேண்டுமானாலும் எடுத்துச் செல்லும் வகையில் கைப்பிடி வளையத்தோடு இந்த விளக்குக் காணப்படும்.
40 வருடங்களுக்கு முற்பட்ட காலங்களில் பயணங்களின் போது இவ்விளக்கின் பயன்பாடு பெரிதும் உதவியாக இருந்தது வந்தது.

அரிக்கேன் விளக்கின் பகுதிகள்
----------------------------

1. மண்ணெண்ணெய் சேமித்து வைக்கும் கலன்
2. திரி ஏற்றும் பகுதி
3. கண்ணாடிக் குடுவைப் பகுதி
4. புகைபோக்கிப் பகுதி
5. விளக்கின் கைவளையப் பகுதி.

தவிர்க்கமுடியத பயன்பாடு
-----------------------

கடலில் மீன்பிடிக்கச் செல்லும் மீனவர்களுக்கு இவ்வகை விளக்குகள் பெரிதும் துணைப்பொருளாக விளங்குகின்றன. கடல் பகுதியில் எவ்வளவு காற்று வீசினாலும் இந்த விளக்கு அணையாததே இதற்குக் காரணம்.

### பயன்பாட்டுச் சிறப்புகள்

* எடை குறைவு
* கையாளுவதற்கு எளிமை
* வெளிச்ச மிகுதி
* நீண்ட நேரம் எரியும் பயன்பாடு
* அதிக எண்ணெயைச் சேமித்து வைத்துக் கொள்ளும் வசதி
* புயல் காற்றிலும் அணைந்து விடாத விளக்கின் வடிவம்
* திரியை ஏற்றி இறக்குவதற்கு இலகுவான நகர்த்திப் பகுதி

சீதன விளக்கு
------------

பெண்ணுக்குத் திருமணம் முடிந்து கணவன் வீட்டிற்குச் செல்லும் போது கொடுத்தனுப்புகின்ற சீதனப்பொருட்களில் சிம்னி விளக்கும் , அரிக்கேன் விளக்கும் அவசியம் வைக்கப்படும். மின்சார விளக்குகள் மலிந்த இந்தக்காலத்திலும் இந்த பண்பாடு இன்றளவும் பின்பற்றப்படுகிறது.

மேற்கோள்கள்
-----------

1. ↑
**புற்றனையம்** அல்லது **குடல் மஞ்சள் கட்டி** (*carcinoid*, **கார்சினாய்ட்** அல்லது *carcinoid tumor*) என்பது மெதுவாக வளரும் புற்றுநோய் ஆகும். நுரையீரலிலும் செரிமான உறுப்புகளிலும் அதிகமாகத் தோன்றுகிறது. வெகு அரிதாகவே தோன்றும் இந்நோய், ஆரம்ப நிலையில் எந்தவித அறிகுறிகளும் வெளியே தெரியாமலே வளரும்.

வளர்ந்த நிலையில் இயக்குநீரைச் சுரக்கும். இதிலிருந்தே இந்நோய் தெரிந்து கொள்ளப்படுகிறது. நுரையீரல் மற்றும் செரிமான மண்டல நோய் 60 வயதினை தாண்டியவர்களிடம் தான் தெரியவருகிறது. முகமும் மார்புப் பகுதியும் சிவந்து காணப்படும். மூச்சு விடுவதில் சிரமம், முக்கிய அறிகறிகளாகும். ஆரம்ப நிலையிலேயே கண்டு அறுவை மருத்துவம் செய்து கொண்டால் நல்ல குணம் பெறலாம். இயக்குநீர் செரடோனின் அதிக அளவில் சுரக்கும். குருதிக் குழல் புடைத்துக் கொண்டிருக்கும்.

குறைந்த இரத்த அழுத்தம் இதயப் படபடப்பு, மூச்சு விடுவதில் சிரமம் இவையும் சில அறிகுறிகளாகும். பிற நோய்களுக்கு மருத்தும் மேற்கொள்ளும் போது தற்செயலாகவே இந்நோய் கண்டு கொள்ளப்படுகிறது. கணினி தள கதிர்படம் (CT), காந்த ஒத்ததிர்வு படம் (MRI) நோய்காண உதவும்.

மேற்கோள்கள்
-----------

1. ↑  "Guidelines for the diagnosis and management of carcinoid tumors. Part 1: The gastrointestinal tract. A statement from a Canadian National Carcinoid Expert Group". *Curr Oncol* **13** (2): 67–76. April 2006. பப்மெட்:17576444. பப்மெட் சென்ட்ரல்:1891174. ;.